Altia
Altia Oyj on suomalainen pörssiyhtiö, joka valmistaa, markkinoi, maahantuo ja vie omia ja päämiestensä alkoholijuomia Pohjoismaissa ja Baltiassa sekä valmistaa teollisuudelle etanolia, ohratärkkelystä ja rehua. Altian liiketoimintaidea perustuu omien tuotemerkkien valmistukseen, markkinointiin ja myyntiin, palveluiden tarjoamiseen päämiehille heidän liiketoimintansa kehittämiseksi sekä teollisiin palveluihin.
Atari
Atari on yritys ja brändi, jonka on omistanut usea taho sitten sen perustamisen 1972. Nykyään osake-enemmistön yrityksestä omistaa Infogrames Entertainment SA (IESA). Atari kehittää, julkaisee ja jakelee pelejä kaikille tärkeimmille pelikonsoleille, ja on myös yksi suurimmista pelialan kolmannen osapuolen yrityksistä Yhdysvalloissa.